אבי אוחיון

אָבִי אוֹחָיוֹן (נולד ב-11 בינואר 1978) הוא פזמונאי ומלחין ישראלי, אשר כתב והלחין שירים ולהיטים רבים לזמרים בולטים בישראל. זכה ארבע פעמים בפרס אקו"ם.

אוחיון הוא שמונה שנים ברציפות הפזמונאי המושמע ביותר בתחנות הרדיו בישראל.

 ביוגרפיה 
נולד וגדל ברמלה. את שירותו הצבאי עשה כטבח בבה"ד 10 ששכן אז בצריפין. לאחר שחרורו, עבד כמדריך לריקודים לטיניים ועם נישואיו עבר לעבוד כסוכן מכירות.

עד גיל 30 לא כתב אוחיון מוזיקה. עם השנים, הפך אוחיון לאחד מכותבי הלהיטים הנחשבים והבולטים בישראל, עם למעלה מ-400 שירים.
בין להיטיו ניתן למנות את דרך השלום, רסיסים, אחרי כל השנים, קרן שמש, שלמים, ממה את מפחדת, מודה אני, תבואי היום, שקט, שבוע טוב, שרק תחייך, חצי דפוק, קרמלה, תל אביב בלילה, כמו בריו, שישי בצהריים, לומדת ללכת, תפסת לי מקום, וי כחול, קירות, כינורות, טרמינל 3, מי לא יבוא, מים שקופים, ברחובות של תל אביב, רוצה שלום, כל כך יפה לך, ילדות של פעם, סיפור ישן, במקום הכי רחוק, עכשיו הלב פתוח, בוקרשט, עם ישראל חי, מביט מהצד, שגרה מפוארת, פרח בשממה, לאן הגענו, לעשות איתך שלום, לאט לאט לאט, ככה מיום ליום, מורידים את הירח, אין לי מקום אחר, נהר הדמעות, תחזור, Hurricane, ראיתי עולם, מה יהיה מחר, לאבא שלי יש סולם, את לא יודעת כמה שאני אוהב אותך, היא לא יודעת למה, מגנט, חולמת, אליס, רוקי ועוד.

בשנת 2014 כתב את השיר "דרך השלום" שאותו מבצע הזמר פאר טסי. השיר זכה להצלחה רבה ואוחיון החל לכתוב שירים לזמרים נוספים דוגמת איל גולן, הראל סקעת, דודו אהרון, משה פרץ, עומר אדם, איתי לוי, יואב יצחק, אגם בוחבוט, שלומי שבת, גד אלבז, ישי לוי, מרגלית צנעני ועוד.
שיריו של אוחיון צוברים עשרות מיליוני צפיות באתר יוטיוב.

בשנת 2016 זכה בפרס אקו"ם על "דרך השלום" שאותו כתב והלחין. בשנת 2017 זכה בפרס פעם נוספת, על השיר "אחרי כל השנים" שכתב והלחין עבור עומר אדם. בנוסף, לפי אקו"ם, אוחיון הוא הפזמונאי השני המושמע ביותר לשנת 2015 (אחרי אהוד מנור), וכן זכה עם השיר המושמע ביותר לשנת 2015 ("טרמינל 3").
בשנת 2019 זכה אוחיון פעם נוספת בפרס אקו"ם כמחבר השנה.

במרץ 2018, כתב והלחין את השיר "שב" לשרית חדד. השיר נכלל באלבומה ה-23 שרה שרה. באותה השנה השתתף בהלחנת וכתיבת מרבית שירי האלבום "לומדת ללכת" של נסרין קדרי.

אוחיון כתב יחד עם המוזיקאי עקיבא תורג'מן את השיר "שלמים" של עידן רפאל חביב, והלחין אותו יחד עם תורג'מן ועם המפיק מתן דרור. השיר שיצא ביולי 2020 זכה להצלחה גדולה ונבחר לשיר השנה במצעד השנתי של גלגלצ לשנת תש"ף. כמו כן, ביולי 2020 פורסם השיר "רסיסים" של רביב כנר, שאוחיון כתב והלחין יחד עם קרן פלס. השיר זכה להצלחה רבה. במצעד הרשמי של גלגלצ שהה השיר במקום הראשון במשך 11 שבועות, מתוכם שבעה רצופים. בנוסף, הוא הגיע למקום הרביעי במצעד השבועי של מדיה פורסט. במצעד הישראלי השבועי של ספוטיפיי, הגיע השיר בשיאו למקום הראשון. במצעד הישראלי השנתי לשנת תשפ"א של רדיו תל אביב, ynet ומאקו נבחר רסיסים לשיר השנה.

בין השנים 2020 ל-2021, אוחיון שיתף פעולה עם המוזיקאי עידן רייכל, והם הוציאו יחד שלושה שירים שכתבו והלחינו הם עצמם, והם" "מכל הכוכבים בלילה" בביצועו של איל גולן, שיצא ב-29 באוקטובר של אותה השנה, "מתגעגעת אותך" שביצעה הזמרת עדן בן זקן, שיצא ב-25 בינואר 2021, ואת "ככה מיום ליום" בביצועו של רייכל עצמו, שיצא במאי. בנוסף, כתב יחד עם יובל דיין את השיר "שרק תחייך" בשנת 2020, שזכה להצלחה רבה וזכה במצעד של גלגלצ, ואת השיר "קרוב בינינו" שיצא בשנת 2021, וזכה גם הוא להצלחה.

בפברואר 2023 נמשך שיתוף הפעולה שלו עם עידן רייכל עם פרסום שירהּ של אופק נחמן "ציפור בלי שמיים", שבו השתתף רייכל עם אוחיון בכתיבה ובהלחנה. ביוני של אותה השנה יצא אלבומו השביעי של עומר אדם, סוף העולם, מתוכו כתב את השירים "חייל מלבנון" ו"רחוב החרדות". בדצמבר 2023, כתב והלחין את השיר "בסוף הכל יהיה בסדר" של ליאור נרקיס, לצד אופיר כהן.

ב-17 בפברואר 2024 נבחר השיר Hurricane שכתב והלחין אוחיון יחד עם קרן פלס לזמרת עדן גולן על ידי הוועדה המקצועית לייצג את ישראל באירוויזיון.

מלהיטיו הבולטים בשנת 2025 ניתן למצוא את 3 כוסות מרטיני של רותם חן, מגנט של ששון שאולוב, חולמת ואליס של אודיה, היא לא יודעת למה של פאר טסי, פרויקט האילנות 41 ואצלנו זה ככה של יסמין מועלם ובן צור.

 שירים בולטים 
+אמןשירעומר אדםשקטעומר אדםמודה אניפאר טסידרך השלוםעומר אדםאז הלכתיבוקרשטאגם בוחבוטכמו בריועומר אדםאחרי כל השניםעומר אדם, לירן דנינוסיפור ישןעומר אדםמביט מהצדאייל גולןתבואי היוםנסרין קדרילומדת ללכתרותם כהןכל כך יפה לךשרית חדדחלק ממנישבאיתי לויקירותעדן בן זקןתל אביב בלילהבניה ברביתפסת לי מקוםעומר אדם, נטע ברזיליBegאייל גולן, בניה ברביממה את מפחדתדודו אהרון, איתי לויהשמחה שלנועדן חסוןמה עבר עלייבניה ברביבמקום הכי רחוקעומר אדםמים שקופיםשגרה מפוארתאיתי לויחצי בשביליאייל גולןלעשות איתך שלוםעידן רייכל, אייל גולןמכל הכוכבים בלילהיובל דייןשרק תחייךרביב כנררוצה שלוםרסיסיםעידן חביבשלמיםעילי בוטנר, מגי אזרזריפה לך שמחשלומי שבתמורידים את הירחאברהם טלשבוע טובעומר אדםחצי דפוקאייל גולןוי כחולדודו אהרוןחלון ליםעדן בן זקןברחובות של תל אביבממתקעידן רייכל, עדן בן זקןמתגעגעת אותךעידן רייכלככה מיום ליוםיובל דייןעד שגעגוע יחלוףרביב כנרנשלים את הכלאברהם טל, בניה ברבימי לא יבואעדן בן זקןכינורותרביב כנרכל גיבור נשברסטטיק ובן אל תבורימנגליםבניה ברביקרן שמשאייל גולןעם ישראל חיעידן רייכל, רוני דלומיתחזורעידן רייכלאין לך דאגותעדן גולןHurricaneעומר אדם, שרקראיתי עולםפאר טסימה יהיה מחרששון שאולובמגנטאודיהחולמתאודיהאליספאר טסיהיא לא יודעת למהנעשה ונשמע (אלבום)האילנות 41יסמין מועלם ובן צוראצלנו זה ככה

 חיים אישיים 
אוחיון נשוי ליפעת ואב לשלושה ילדים.
מתגורר ברמלה.

קישורים חיצוניים

 השירים של אבי אוחיון באתר שירונט


  אם "טרמינל 3" ו"דרך השלום" לא יוצאים לכם מהראש - אתם צריכים להכיר את האיש הזה, ערב טוב עם גיא פינס, 15 ביוני 2016

 הפזמונאי אבי אוחיון יוצא עם שיר חדש בקולו - "שירים וחלומות", הבלוג של יובל הראל, 2 בינואר 2024
 פודקאסט המוג'ו של בן בן ברוך - אבי אוחיון 
 איתי אילנאי, האיש מאחורי פאר טסי והלהיט "דרך השלום" , אתר ynet 18 בדצמבר 2014
 , אתר nrg 2 במרץ 2016



הערות שוליים

קטגוריה:מוזיקאים ישראלים
קטגוריה:זמרים ישראלים
קטגוריה:זמרים השרים בעברית
קטגוריה:פזמונאים ישראלים
קטגוריה:מלחינים ישראלים
קטגוריה:זוכי פרס אקו"ם
קטגוריה:פזמונאים כותבי עברית
קטגוריה:פזמונאים יהודים
קטגוריה:ישראלים שנולדו ב-1978